|  |  |
| --- | --- |
| ED |  |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ |  |
| ΓΕΝΙΚΗ ΔΙΕΥΘΥΝΣΗ ΣΤΡΑΤΗΓΙΚΟΥ ΣΧΕΔΙΑΣΜΟΥ, ΠΡΟΓΡΑΜΜΑΤΙΣΜΟΥ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ | Βαθμός Ασφαλείας: Να διατηρηθεί μέχρι:Βαθμός Προτεραιότητας: |
| ΔΙΕΥΘΥΝΣΗ ΕΞΕΤΑΣΕΩΝ ΚΑΙ ΠΙΣΤΟΠΟΙΗΣΕΩΝΤΜΗΜΑ Α΄ | **Μαρούσι**, 16-06-2017**Αρ. Πρωτοκόλλου:** Φ.251/101885/A5 |
| Ταχ. Δ/νση : Ανδρέα Παπανδρέου 37Τ.Κ. – Πόλη : 151 80 - ΜαρούσιΙστοσελίδα : <http://www.minedu.gov.gr>Email : t01ode2@minedu.gov.gr Πληροφορίες : Α. Δρεμέτσικα, Χ. ΚαλογεροπούλουΤηλέφωνο : 210 3442703, 210 3442699FAX : 210 3442098 | **ΠΡΟΣ**: 1. Περιφερειακούς Διευθυντές Πρωτοβάθμιας και Δευτεροβάθμιας Εκπαίδευσης 2. Διευθυντές Δευτεροβάθμιας Εκπαίδευσης3. Διευθυντές Γενικών και Επαγγελματικών Λυκείων (διά των Διευθυντών Δευτεροβάθμιας Εκπαίδευσης)4. Προέδρους εξεταστικών κέντρων ειδικών μαθημάτων (διά των Διευθυντών Δευτεροβάθμιας Εκπαίδευσης) |

**ΘΕΜΑ** : Εξεταστικά κέντρα ειδικών μαθημάτων (ξένες γλώσσες-σχέδια-μουσική).

Σας διαβιβάζουμε το από 15/06/2017 Δελτίο Τύπου με:

**Α.** Αναλυτικό Πρόγραμμα Εξετάσεων Ειδικών Μαθημάτων για τους υποψηφίους Γενικών και Επαγγελματικών Λυκείων, οι οποίοι έχουν δηλώσει εξέταση σε ένα ή περισσότερα ειδικά μαθήματα, προκειμένου να αποκτήσουν δικαίωμα συμμετοχής στην επιλογή για εισαγωγή το τρέχον έτος σε σχολή ή τμήμα για το οποίο απαιτείται εξέταση σε ένα ή περισσότερα ειδικά μαθήματα,

**Β.** Εξεταστικά Κέντρα Αγγλικών,

**Γ.** Εξεταστικά Κέντρα Ειδικών Μαθημάτων (πλην Αγγλικών),

**Δ.** Εξεταστικά Κέντρα υποψηφίων με αναπηρία και ειδικές εκπαιδευτικές ανάγκες,

**Ε.** Οδηγίες προς τους υποψηφίους,

και παρακαλούμε:

**α)** **να αναρτηθεί στους πίνακες ανακοινώσεών σας** για την ενημέρωση των ενδιαφερομένων,

**β)** **να ανακοινωθεί άμεσα στους μαθητές των Γενικών και των Επαγγελματικών Λυκείων,** με ευθύνη των Διευθυντών των Γενικών και των Επαγγελματικών Λυκείων αντίστοιχα, **επισημαίνοντας βα) στους υποψηφίους με αναπηρία και ειδικές εκπαιδευτικές ανάγκες** ότι εξετάζονται σε διαφορετικά εξεταστικά κέντρα και **ββ)** **στους υποψηφίους που εξετάζονται στο Ελεύθερο και Γραμμικό Σχέδιο σε εξεταστικά κέντρα της Αθήνας**, ότι έχουν οριστεί διαφορετικά εξεταστικά κέντρα (6 στο σύνολο) για τους υποψήφιους που κατέθεσαν Αίτηση - Δήλωση σε Λύκεια της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Αττικής και διαφορετικά (4 στο σύνολο) για τους υποψήφιους που κατέθεσαν Αίτηση - Δήλωση σε Λύκεια των Περιφερειακών Διευθύνσεων Πρωτοβάθμιας και Δευτεροβάθμιας Εκπαίδευσης Πελοποννήσου, Δυτικής Ελλάδας, Στερεάς Ελλάδας, Κρήτης, Ιονίων Νήσων, Βορείου Αιγαίου και Νοτίου Αιγαίου.

 Επιπλέον, παρακαλούμε να διευκρινιστεί στους υποψηφίους ότι:

 **α)** στις εξετάσεις του κάθε ειδικού μαθήματος δικαιούνται να λάβουν μέρος **ΜΟΝΟ** όσοι έχουν δηλώσει το συγκεκριμένο ειδικό μάθημα,

 **β)** ως **ώρα έναρξης εξέτασης** ορίζεται η **08:30 π.μ.** για όλα τα ειδικά μαθήματα εκτός αυτού των Ισπανικών, για το οποίο ορίζεται η **15:00 μ.μ.**,

 **γ)** πρέπει να προσέρχονται στις αίθουσες εξέτασης μέχρι τις **08:00** π.μ. για όλα τα ειδικά μαθήματα εκτός αυτού των Ισπανικών, για το οποίο πρέπει να προσέρχονται μέχρι τις **14:30** μ.μ..

 **Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**

 **ΧΡΙΣΤΙΝΑ ΠΑΤΡΟΥ**

**Συνημμένα:**

Δελτίο Τύπου (6 σελίδες)

**Εσωτερική Διανομή:**

1. Γενική Διεύθυνση Στρατηγικού Σχεδιασμού, Προγραμματισμού και Ηλεκτρονικής Διακυβέρνησης

2. Διεύθυνση Εξετάσεων και Πιστοποιήσεων - Τμήμα Α΄